Պուտինը շեշտը դրել է համագործակցության տնտեսական բաղադրիչի վրա, հիշեցնելով, որ Ռուսաստանը վստահորեն առաջին տեղում է Հայաստանի տնտեսական գործընկերների շրջանում: «Մենք Հայաստանի տնտեսության մեջ ամենամեծ ներդրողն ենք և այստեղ կարելի է նշել, որ այդ առումով հարաբերությունները բավականին դիվերսիֆիկացված են: Դա և էներգետիկ ոլորտն է, ընդ որում նաև ածխաջրածնային էներգետիկան, գազի մատակարարումը, ընդ որում “Գազպրոմի” գազի վաճառքի աշխարհում ամենացածր գնով՝ 1000 կուբամետրը 150 դոլարով։ Դա և ատոմային էներգետիկան է, ջերմային էներգիայի արտադրությունը։ Զարգանում են մեր հարաբերությունները մետալուրգիայի ոլորտում, ընդ որում՝ տարբեր ուղղություններով, ինչպես նաև մեքենաշինության ոլորտում», - ասել է Ռուսաստանի նախագահը: